[{"text_idx": "#000000", "text": "A\u0308ge raamat! Ta\u0308is sa\u0308rtsu, lusti ja huumorit! Ikka seiklusi, mo\u0308o\u0308da Euroopat ra\u0308ndamist ja Tenerifet muidugi ka. Loomi (loe: po\u0303hiliselt koeri ikka) ja lapsi (va\u0308ike blond kanapea, printsess Linda ja tema vanem vend Oskar)."}, {"text_idx": "#000001", "text": "Mulle kohutavalt meeldis Triinu mahlakas-lopsakas so\u0303na- ja keelekasutus! Nii palju toredaid u\u0308tlemisi ja va\u0308ljendusi!"}, {"text_idx": "#000003", "text": "Kui Eesti rahvakalendrisse ma\u0308rgitud heinamaarjapa\u0308eva, leheristipa\u0308eva vo\u0303i luuvalupa\u0308eva puhul ei ole vaba pa\u0308ev garanteeritud isegi erakordse luuvalu vo\u0303i heinasaagi puhul, siis oma u\u0308llatuseks leiame, et Tenerifel vo\u0303ib lisaks Hispaania u\u0308ldriiklikule kalendrile leida o\u0303ige mitu saarepo\u0303hist ning mis veelgi enam - omavalitsuspo\u0303hist pu\u0308ha, mil pank ei to\u0308o\u0308ta ja u\u0308kski tuvi vabatahtlikult ei lenda. Kas see nu\u0308u\u0308d sisemajanduse koguprodukti mo\u0303ttes on halb vo\u0303i hea, ei teagi, aga ega meie ja vist mitte u\u0308kski kohalik u\u0308hegi ootamatult vo\u0303i va\u0308hem ootamatult su\u0308lle kukkunud vaba pa\u0308eva u\u0308le va\u0308ga ei kurvasta."}, {"text_idx": "#000006", "text": "P.S. On olemas blogileheku\u0308lg Raavede hoov , kus nad pisut oma tegemistest kirjutavad. Po\u0303hiliselt on vo\u0303imalik nende seiklustest osa saada aga FB grupis, millega tuleb enne lugema asumist liituda."}]